CELEX: 62011CO0067
Language: el
Date: 2011-10-20 00:00:00
Title: Διάταξη του Δικαστηρίου (πέμπτο τμήμα) της 20ής Οκτωβρίου  2011. # DTL Corporación SL κατά Γραφείον εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ). # Αίτηση αναιρέσεως - Κοινοτικό σήμα - Κανονισμός (ΕΚ) 40/94. # Υπόθεση C-67/11 P.

Διάταξη του Δικαστηρίου (πέμπτο τμήμα) της 20ής Οκτωβρίου 2011 – DTL Corporación κατά ΓΕΕΑ
      (Υπόθεση C‑67/11 P)
      «Αίτηση αναιρέσεως – Κοινοτικό σήμα – Κανονισμός (ΕΚ) 40/94 – Άρθρο 8, παράγραφος 1, στοιχείο β΄ – Διαδικασία ανακοπής – Εικονιστικό σήμα που περιέχει το λεκτικό στοιχείο “Solaria” και προγενέστερο εθνικό εικονιστικό σήμα που περιέχει το λεκτικό
         στοιχείο “Solartia” – Μερική απόρριψη της αιτήσεως καταχωρίσεως – Κίνδυνος συγχύσεως – Αίτηση αναστολής της ενώπιον του Γενικού Δικαστηρίου διαδικασίας – Εκπρόθεσμη υποβολή της αιτήσεως»
      
      Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια
         προϊόντα ή υπηρεσίες – Ομοιότητα μεταξύ των σημάτων – Κριτήρια εκτιμήσεως – Σύνθετο σήμα (Κανονισμός 40/94 του Συμβουλίου, άρθρο 8 § 1, στοιχείο β΄) (βλ. σκέψεις 40-41)
      
      Αντικείμενο 
      
         
               Αίτηση αναιρέσεως κατά της αποφάσεως του Γενικού Δικαστηρίου (τέταρτο τμήμα) της 15ης Δεκεμβρίου 2010, T-188/10, DTL κατά
                  ΓΕΕΑ – Gestión de Recursos y Soluciones Empresariales (Solaria), με την οποία το Γενικό Δικαστήριο απέρριψε προσφυγή κατά
                  της αποφάσεως του δεύτερου τμήματος προσφυγών του ΓΕΕΑ της 17ης Φεβρουαρίου 2010 (υπόθεση R 767/2009-2), σχετικά με διαδικασία
                  ανακοπής μεταξύ της Gestión de Recursos y Soluciones Empresariales SL και της DTL Corporación SL.
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Παρέλκει η έκδοση αποφάσεως επί της αιτήσεως αναιρέσεως όσον αφορά τις υπηρεσίες που εμπίπτουν στην κλάση 37 υπό την έννοια
                     του Διακανονισμού της Νίκαιας σχετικά με τη διεθνή κατάταξη προϊόντων και υπηρεσιών για την καταχώριση σημάτων, της 15ης Ιουνίου
                     1957, όπως αναθεωρήθηκε και τροποποιήθηκε.
                  
               
            
         
                  2)
               
               
                  
               
               
                  	Απορρίπτει την αίτηση αναιρέσεως όσον αφορά τις υπηρεσίες που εμπίπτουν στην κλάση 42 υπό την έννοια του εν λόγω Διακανονισμού
                     της Νίκαιας.
                  
               
            
         
                  3)
               
               
                  
               
               
                  	Καταδικάζει την DTL Corporación SL στα δικαστικά έξοδα.